Alsachimie
Alsachimie  ìsch a elsassisch Kemii-Unternamma, wo sii Sìtz z’ Schàlàmpi-n-ìm Owerelsàss hàt. ’S bwìrtschàftet d’ Ìndüschtriiplàttform WEurope àm Rhiikànààl z’ Schàlàmpi un Bàrtena, wo bis 2020 züa dr belgischa Grupp Solvay gheert hàt.

Gschìcht 
Dr Produkzioonsschtàndort vum hìttiga-n-Alsachimie àm Rhiikànààl z’ Schàlàmpi-n-ìsch ànna 1954 gäffnet worra. Àm Ààfàng ìsch’r vum frànzeescha-n-Unternamma Rhône-Poulenc bwìrtschàftet worra. Ar hàt schpeeter züa dr frànzeescha Grupp Rhodia gheert, un drnooh züa dr belgischa Grupp Solvay. Àn dr Joohrhundertwanda hàt schuu d’ Schàlàmper Plàttform „Alsachimie“ ghaissa.

Àm 1. Hornung 2020 hàt d’ Grupp Solvay siina Àktiwitääta z’ Schàlàmpi ìn dr näija Gsällschàft Alsachimie verkàuift. Alsachimie gheert zu 51 Prozant züa dr diitscha Grupp BASF un zu 49 Prozant züa dr diitscha Grupp Domo Chemicals. D’ näija Gsällschàft hàt d’ Laitung vu dr Schàlàmper Plàttform WEurope ìwwernumma.

Ànna 2021 hàt Alsachimie a Schtààtsfinànziarung ìm Rààhma vum Wìrtschàftsprogràmm France Relance bikumma. Drzüa ìsch s’ Unternamma mìt’m Label Alsace Excellence üsszaichent worra.

Àm 17. Janner 2022 ìsch dr frànzeescha Schtààtspresidànt Emmanuel Macron uff’m Produkzioonsschtàndort z’ Schàlàmpi kumma, wu-n-’r ìwwer d’ üüsslandischa Galdààleegunga-n-ìm Frànkrììch grädd hàt. Doo hàt’r d’ näija Galdààleegung vu 300 Millioona Öiro vu dr BASF-Grupp z’ Schàlàmpi vorgschtällt. ’S hàndelt sìch um a näija Kunschtschtofffàwrìk fìr Hexamethylendiamin, wo vun Alsachimie bwìrtschàftet wara wìrd. D’ Fàwrìk soll ànna 2024 gfärtigt wara.

Lìteràtüür

Weblìnks 
 Offiziälla Websitta (frànzeesch)

Ainzelnoohwiisa 

Unternähme (Frankriich)
Elsass